Apple o‘tgan olti oy ichida iOS developerlariga 5 milliard dollar to‘ladi

2008-yilda iOS dasturlarini sotish uchun App Store yaratilgan edi va shundan buyon Apple kompaniyasi iOS developerlari uchun 20 milliard dollar to‘lagan. Bu haqda TechCrunch ma’lumotiga asoslanib “Parol” nashri xabar berdi.

O‘tgan 12 oy davomida iOS developerlariga jami 10 milliard dollar to‘langan. Shundan 5 milliardi 2014-yilning birinchi yarim yilligiga to‘g‘ri keladi.
Taqqoslash uchun, Google kompaniyasi Android developerlari uchun o‘tgan yilda 5 milliard dollar to‘lagan.
Apple App Store’da sotilgan dasturlardan tushgan foydaning 30 foizini o‘ziga olib qolib, 70 foizini dastur yaratuvchisiga beradi. Bundan kelib chiqadiki, shu paytgacha App Store’da 28,57 milliard dollarlik mahsulot sotilgan.